— 468 — 



Detailler. Som Helhed er Værket af en Kvalitet og Betydning, som intet 

 andet nordisk Floraværk kan maale sig med, og enhver, der beskæftiger 

 sig mere indgaaende med skandinaviske og danske Planter, vil ikke kunne 

 undgaa at ty til den. Den anbefales derfor paa det varmeste til alle danske 

 Florister. Carl Christensen. 



E. Rostrup: Den danske Flora. 13. Udg. Kbhvn. (Gyldendal) 1922. 



Det vidner glædeligt om den store floristiske Interesse, der maa være 

 her i Landet, naar allerede nu, i Løbet af kun fem Aar, den sidste (12.) 

 Udgave af Rostrups velkendte Flora, er udsolgt, tilmed da hver Udgave 

 trykkes i et betydeligt Oplag. Det vidner endvidere om, at Rostrups Flora 

 besidder Egenskaber, der tiltaler vore, heldigvis talrige, Florister, som ikke 

 har videnskabelig botanisk Uddannelse. Imellem disse gode Egenskaber 

 maa først og fremmest nævnes de under ét samlede Artsbeskrivelser, der 

 uden at være holdt i en akademisk videnskabelig Stil dog er fuldt paa- 

 lidelige og let forstaaelige. Ogsaa de 140 smaa Habitusbilleder er et Plus, 

 da de for største Delen er udmærkede; man kunde ønske mange flere. 

 Nogen Anbefaling af den foreliggende ny Udgave, den 13., behøves derfor 

 ikke. Den er ligesom de to forrige besørget af Mag. Ove Rostrup, der 

 har haft sagkyndig Hjælp af Hr. Knud Wiinstedt. De sidste Aars Fund 

 er kommet med, og der er taget Hensyn til Floraen i de sønder jydske Lands- 

 dele, men ellers slutter den ny Udgave sig nøje til de forrige med den væsent- 

 lige Undtagelse, at Karsporeplanterne nu atter ligesom i de første otte 

 Udgaver er medtaget. Dette er utvivlsomt en stor Forbedring, som vil 

 blive paaskønnet. Hvor videnskabelig begrundet det end var at fjerne 

 disse Planter fra Floraens 1. Del, som det skete i 9. — 12. Udgave, og over- 

 føre dem til 2. Del (de blomsterløse Planter), saa hører de dog nu en Gang, 

 om jeg maa kalde det saa, floristisk med til Blomsterplanterne. 



C. Chr. 



C. H. Ostenfeld: Grundrids af den systematiske Botanik med 

 særligt Hensyn til Landbrugets Planter. Kbhvn. (Gyldendal) 1922. 

 8°. (186 Sider). 



Denne ny Lærebog er en Afløser af O. G. Petersens Erindringsord til 

 Forelæsninger over systematisk Botanik og er som denne særlig beregnet 

 paa Undervisningen i systematisk Botanik for de Landbrugsstuderende 

 ved Landbohøjskolen, men den vil sikkert ogsaa kunne finde Anvendelse 

 ved Landbrugsskoler og lignende. Den er betydeligt omfangsrigere end 

 Prof. Petersens Erindringsord og afviger desuden i væsentlig Grad fra denne 

 ved at indledes med en mere udførlig Morfologi og et Par biologiske Afsnit 

 (Bestøvning og Befrugtning, Frøspredning). Den Form, Forf. har givet 

 Morfologien virker næsten som en velgørende Reaktion mod den Maade, 

 denne Gren af Botaniken i den sidste Snes Aar er behandlet paa i næsten 

 alle Skolebøger, hvad der har medført, at kun meget faa Elever i Skolen 

 har faaet den sikre Viden om Planternes ydre Organer og de dertil hørende 

 Termini, som er nødvendig for ethvert videregaaende botanisk Studium. 

 Vi finder her en mere udførlig botanisk Terminologi end i nogen anden 

 moderne Lærebog, og den minder derved ikke lidt om ældre Lærebøger 



